For højt. For stort. Og for larmende. Indsigelserne har været mange mod det boligbyggeri, der skal opføres omkring vandtårnet i Aars. Faktisk hele 100 indsigelser, nåede projektet op på. Derfor har projektet været sendt i høring hele to gange, og igår var arbejdsgruppen bag protesterne indkaldt til et møde med administrationen i Vesthimmerlands Kommune. -	Jeg tog fra mødet med en god mavefornemmelse, og jeg er sikker på, at projektet nu bliver behandlet efter reglerne, siger talsmand for arbejdsgruppen, Morten Holm. Ifølge Morten Holm har Vesthimmerlands Kommune givet håndslag på, at byggeriet af de mange boliger kan holdes indenfor rammerne af den gældende lokalplan, hvor naboerne især har været bekymrede for byggehøjden og bebyggelsesprocenten. Undervejs har der været holdt mange møder mellem de utilfredse borgere og både bygherre og kommunen. - Jeg synes, vi er lykkedes med, at få lavet flere markante ændringer, som jeg tror både er til gavn for naboerne – men også for bygherren, siger Morten Holm, siger talsmanden. I indslaget her kan I høre, hvad naboerne sagde om projektet tilbage i november: Nu skal politikerne tage stilling projektet, som formentlig meget snart vil søge om en byggetilladelse. - Jeg synes faktisk, det har været et rigtig godt forløb. Vi har haft et par høringsperioder og har justeret projektet efter en fin dialog fin dialog med borgerne og bygherren, så jeg synes det har været et godt studie i hvordan sådan noget her skal fungere, siger formand for Teknik- og Miljøudvalget, Vesthimmerlands Kommune, Allan Ritter Andersen (K). I udgangspunktet var det planen, at byggeriet omkring vandtårnet skulle indeholde 34 boliger. Der bliver formentlig tale om et lidt lavere antal.

Referat:
Som TV2 Nord tidligere har fortalt blev byggeplanerne mødt af omfattende indsigelser fra mere end 100 naboer – blandt andet fra den nærliggende skole og børnehave.